CELEX: 62016CN0390
Language: da
Date: 2016-07-13 00:00:00
Title: Sag C-390/16: Anmodning om præjudiciel afgørelse indgivet af Szombathelyi Törvényszék (Ungarn) den 13. juli 2016 — straffesag mod Dániel Bertold Lada

26.9.2016   
            
            
               DA
            
            
               Den Europæiske Unions Tidende
            
            
               C 350/15
            
         Anmodning om præjudiciel afgørelse indgivet af Szombathelyi Törvényszék (Ungarn) den 13. juli 2016 — straffesag mod Dániel Bertold Lada
   (Sag C-390/16)
   (2016/C 350/19)
   Processprog: ungarsk
   
      Den forelæggende ret
   
   Szombathelyi Törvényszék
   
      Tiltalt i straffesagen
   
   Dániel Bertold Lada
   
      Præjudicielle spørgsmål
   
   
               1)
            
            
               Skal artikel 67 og 82 i traktaten om Den Europæiske Unions funktionsmåde (herefter »TEUF«) fortolkes således, at de er til hinder for behandlingen af en ved national lov fastsat strafferetlig procedure eller anden national procedure om »anerkendelse« eller gennemførelse i en medlemsstat af retsvirkningen af en udenlandsk dom, som resulterer i, at den udenlandske dom skal anses for at være afsagt af en national ret, med hensyn til en tiltalt, i hvis straffesag der allerede foreligger en endelig afgørelse truffet ved den udenlandske dom, som er afsagt af en ret i en anden medlemsstat i Den Europæiske Union?
            
         
               2)
            
            
               Er en procedure, som er fastsat i en medlemsstat i Den Europæiske Union, helt konkret den, som er fastsat i § § 46-48 i den ungarske lov nr. XXXVIII af 1996 »om anerkendelse af retsvirkningen« i Ungarn [af udenlandske domme] vedrørende en straffesag, der er behandlet, og hvori der er truffet en endelig afgørelse (med hensyn til den samme person og de samme forhold) i en anden medlemsstat — i lyset af Rådets rammeafgørelse 2008/675/RIA af 24. juli 2008 (1) — forenelig med princippet »non bis in idem«, som er fastsat i artikel 50 i Den Europæiske Unions charter om grundlæggende rettigheder og i artikel 54 i konventionen om gennemførelse af Schengenaftalen, når denne procedure rent faktisk ikke har til formål at fuldbyrde en sådan afgørelse, men at fastsætte grundlaget for, at afgørelsen tages i betragtning ved straffesager, som behandles efterfølgende?
            
         
      (1)  Rådets rammeafgørelse 2008/675/RIA af 24.7.2008 om hensyntagen til domme afsagt i medlemsstaterne i Den Europæiske Union i forbindelse med en ny straffesag (EUT L 220, s. 32).